Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: a 31/1999. (VIII. 6.) EüM—FVM együttes rendelethez
Paragraph Index: 683

2. Az ellenőrzött vizsgálóhelyen számos különböző állat- és növényfajon, továbbá mikrobákon és más sejtrendszereken, illetve ezeknél alacsonyabb rendű organizmusokon végezhetnek vizsgálatokat. A felhasznált biológiai rendszer jellemzői alapján kell megítélni a kezelés, elhelyezés és elzárás megfelelőségét. A GLP felügyelőnek a következőket kell megítélnie: 2.1. megfelelőek-e a helyiségek a felhasznált biológiai rendszerek igényeinek és a vizsgálati követelmények kielégítéséhez; 2.2. elkülönítik-e a vizsgálóhelyre érkező állatokat és növényeket, illetve hatékonyak-e az elkülönítő intézkedések; 2.3. megfelelően ellenőrzik-e a biológiai rendszerek egészségi állapotát, viselkedését vagy más jellemzőit, illetve nyilvántartják-e az észlelt változásokat; 2.4. megfelelő eszközökkel, folyamatosan és sikeresen biztosítják a felhasznált biológiai rendszerek számára szükséges környezeti feltételeket; 2.5. megfelelő-e a ketrecek, polcok, tartályok és más élő szervezetek tárolására használt eszközök tisztasága; 2.6. szakszerűen ellenőrzik-e a környezeti feltételeket és az ellátó rendszerek működését; 2.7. gondoskodtak-e az állati ürülék és hulladék eltávolításáról és megsemmisítéséről; az alkalmazott módszerekkel a lehető legnagyobb mértékben csökkenthető-e a parazitafertőzések, a betegségek átvitelének és a környezetszennyezés veszélye; 2.8. biztosítottak-e tároló helyet az állatok takarmánya vagy a biológiai rendszerekhez használt hasonló anyagok számára; tárolnak-e ezeken a helyeken más anyagokat, például reagenseket, peszticideket vagy fertőtlenítőszereket; megfelelően elkülönítették-e ezeket a helyeket az állatháztól vagy más biológiai rendszerek esetében azok tároló helyétől; 2.9. óvják-e a készleten tartott takarmányt és almot a környezeti hatások, paraziták vagy szennyeződés okozta károsodástól. VIII. Készülékek, anyagok, reagensek és minták

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes